વંથલી પંથકમાં છેલ્લા થોડા દિવસોથી સિંહ પરિવારે ધામા નાખ્યાં છે. બે દિવસ પહેલાં વછપડા ગામની સીમમાં અને ગઇકાલે થાણાપીપળી ગામની સીમમાં જોવા મળ્યા બાદ આજે સવારે ૧૧:૩૦ વાગ્યાની આસપાસ આ સિંહ પરિવાર બોડકા ગામની સીમમાં આવેલ દામજીભાઇ છગનભાઇ દેસાઇની ચીકુડીની બાગમાં આવી પહોંચેલ. આ વાત વાયુવેગે પ્રસરતા આ ત્રણ સાવજને નિહાળવા બોડકા ઉપરાંત ગાંઠીલા સહિતના આસપાસના વિસ્તારોમાંથી લોકોના ટોળા ધટના સ્થળે ઉમટી પડ્યા હતાં.